Kurt Zeitzler, naixito de Heideblick (Provincia de Brandenburgo, Imperio Alemán, hue en Alemanya) o 9 de chunio de 1895 y muerto en Hohenaschau (Alta Bavera, Alemanya) o 25 de setiembre de 1963, estió un melitar alemán, que prenió parte en a Primera Guerra Mundial y en a Segunda Guerra Mundial, plegando en ista zaguera dica o ran de Generaloberst. Estió Chefe d'Estato Mayor de quantas unidatz melitars en campanya, y tamién de l'Oberkommando des Heeres dica 1944, quan albandonó o cargo, encara que dende rematar a batalla de Stalingrado en chinero de 1943 teneba a sobén barallas con Adolf Hitler por a intromisión d'iste en os asuntos purament melitars. O propio Hitler li prohibió vestir con uniforme melitar dende chinero de 1945.